WGE แต่งตั้งอันเดอร์ไรท์เตอร์
WGE แต่งตั้งอันเดอร์ไรท์เตอร์ ณ ห้องประชุมเสรีจินตนเสรี อาคาร B ชั้น 7 ตลาดหลักทรัพย์แห่งประเทศไทย เมื่อเร็วๆ นี้
22 ต.ค. 2563

เกรียงศักดิ์ บัวนุ่ม ประธานกรรมการบริหาร บริษัท เวล เกรด เอ็นจิเนียริ่ง จำกัด (มหาชน) หรือ WGE ร่วมด้วย สัมฤทธิ์ชัย ตั้งหะรัฐ กรรมการผู้จัดการ บริษัท คันทรี่ กรุ๊ป แอ๊ดไวเซอรี่ จำกัด ในฐานะที่ปรึกษาทางการเงิน ดร.วีรพัฒน์ เพชรคุปต์ ประธานเจ้าหน้าที่บริหาร บริษัทหลักทรัพย์ คันทรี่ กรุ๊ป จำกัด (มหาชน) ในฐานะผู้จัดการการจัดจำหน่ายและรับประกันการจำหน่าย ร่วมลงนามสัญญาแต่งตั้งผู้จัดจำหน่ายและรับประกันการจำหน่ายหุ้นไอพีของ WGE
โดยกำหนดราคาเสนอขาย 2.30 บาท/หุ้น คิดเป็นอัตราส่วนราคาต่อกำไรสุทธิต่อหุ้น (P/E) 13.53 เท่า และมีผู้ร่วมจัดจำหน่ายอีก 3 แห่ง ประกอบด้วยบริษัทหลักทรัพย์ ไอร่า จำกัด (มหาชน), บริษัทหลักทรัพย์ เคทีบี (ประเทศไทย) จำกัด (มหาชน) และ บริษัทหลักทรัพย์ อาร์เอชบี (ประเทศไทย) จำกัด (มหาชน) งานดังกล่าวจัดขึ้น ณ ห้องประชุมเสรีจินตนเสรี อาคาร B ชั้น 7 ตลาดหลักทรัพย์แห่งประเทศไทย เมื่อเร็วๆ นี้